Αριθμός Πρόσκλησης: ΔΥΣ/2224407

Ημερομηνία: 13/05/2024

|  |  |
| --- | --- |
|  |  |
| Αντικείμενο:  **Α.**“ΕΚΤΕΛΕΣΗ ΟΙΚΟΔΟΜΙΚΩΝ ΚΑΙ Η/Μ ΕΡΓΑΣΙΩΝ ΔΙΑΜΟΡΦΩΣΗΣ ΥΦΙΣΤΑΜΕΝΩΝ ΧΩΡΩΝ ΓΙΑ ΤΟΠΟΘΕΤΗΣΗ ΗΛΕΚΤΡΟΝΙΚΟΥ ΕΞΟΠΛΙΣΜΟΥ ΣΤΑ ΠΛΑΙΣΙΑ ΤΟΥ ΨΗΦΙΑΚΟΥ ΜΕΤΑΣΧΗΜΑΤΙΣΜΟΥ ΣΕ ΙΔΙΟΚΤΗΤΑ ΚΑΙ ΜΙΣΘΩΜΕΝΑ ΑΚΙΝΗΤΑ ΤΗΣ ΔΕΗ Α.Ε. **ΣΤΗΝ ΒΟΡΕΙΑ ΕΛΛΑΔΑ ”**  **Β.** “ΕΚΤΕΛΕΣΗ ΟΙΚΟΔΟΜΙΚΩΝ ΚΑΙ Η/Μ ΕΡΓΑΣΙΩΝ ΔΙΑΜΟΡΦΩΣΗΣ ΥΦΙΣΤΑΜΕΝΩΝ ΧΩΡΩΝ ΓΙΑ ΤΟΠΟΘΕΤΗΣΗ ΗΛΕΚΤΡΟΝΙΚΟΥ ΕΞΟΠΛΙΣΜΟΥ ΣΤΑ ΠΛΑΙΣΙΑ ΤΟΥ ΨΗΦΙΑΚΟΥ ΜΕΤΑΣΧΗΜΑΤΙΣΜΟΥ ΣΕ ΙΔΙΟΚΤΗΤΑ ΚΑΙ ΜΙΣΘΩΜΕΝΑ ΑΚΙΝΗΤΑ ΤΗΣ ΔΕΗ Α.Ε. **ΣΤΗΝ ΚΕΝΤΡΙΚΗ ΕΛΛΑΔΑ”**  **Γ.** “ΕΚΤΕΛΕΣΗ ΟΙΚΟΔΟΜΙΚΩΝ ΚΑΙ Η/Μ ΕΡΓΑΣΙΩΝ ΔΙΑΜΟΡΦΩΣΗΣ ΥΦΙΣΤΑΜΕΝΩΝ ΧΩΡΩΝ ΓΙΑ ΤΟΠΟΘΕΤΗΣΗ ΗΛΕΚΤΡΟΝΙΚΟΥ ΕΞΟΠΛΙΣΜΟΥ ΣΤΑ ΠΛΑΙΣΙΑ ΤΟΥ ΨΗΦΙΑΚΟΥ ΜΕΤΑΣΧΗΜΑΤΙΣΜΟΥ ΣΕ ΙΔΙΟΚΤΗΤΑ ΚΑΙ ΜΙΣΘΩΜΕΝΑ ΑΚΙΝΗΤΑ ΤΗΣ ΔΕΗ Α.Ε. **ΣΤΗΝ ΝΗΣΙΩΤΙΚΗ ΕΛΛΑΔΑ”** |  |
|  |  |
|  |  |

**ΤΙΜΟΛΟΓΙΟ ΠΡΟΣΦΟΡΑΣ ΟΙΚΟΔΟΜΙΚΩΝ ΕΡΓΑΣΙΩΝ ΓΙΑ ΝΗΣΙΩΤΙΚΗ ΕΛΛΑΔΑ**

ΠΑΡΑΡΤΗΜΑ Ι.7

ΤΙΜΟΛΟΓΙΟ ΠΡΟΣΦΟΡΑΣ ΟΙΚΟΔΟΜΙΚΩΝ ΕΡΓΑΣΙΩΝ

Το παρόν Τιμολόγιο Εργασιών αφορά το αντικείμενο του εν λόγω Έργου, το οποίο περιλαμβάνει οικοδομικές εργασίες που θα υλοποιούνται σε ιδιόκτητα και μισθωμένα ακίνητα της Επιχείρησης σε όλη την επικράτεια. Οι εργασίες για τις οποίες δεν έχει προηγηθεί μελέτη, θα υλοποιούνται και σύμφωνα με τις εκάστοτε οδηγίες και υποδείξεις της Υπηρεσίας και ενδεχομένως –κατά περίπτωση- βάσει σχεδίων – σκαριφημάτων που θα χορηγούνται από αυτήν.

Οι ποσότητες των εργασιών, που αναφέρονται στην Προμέτρηση – Προϋπολογισμό, είναι ενδεικτικές και μπορούν να διαφοροποιηθούν ανάλογα με τις εκάστοτε ανάγκες που θα προκύπτουν. Η ποσότητα οποιασδήποτε εργασίας που αναφέρεται στο Τιμολόγιο και στην Προμέτρηση – Προϋπολογισμό Προσφοράς, είναι δυνατόν να τροποποιηθεί κατά οποιοδήποτε ποσοστό σε σχέση με την αναγραφόμενη χωρίς Νέα Τιμή Μονάδας, χωρίς Αναθεώρηση και χωρίς την αύξηση του συνολικού συμβατικού αντικειμένου.

Στις παρακάτω τιμές μονάδας περιλαμβάνονται όλες οι δαπάνες προμήθειας όλων των υλικών για την εκτέλεση του Έργου (εκτός εάν αναφέρεται διαφορετικά), οι δαπάνες μεταφοράς τους επιτόπου του Έργου, καθώς και η εργασία προετοιμασίας, τοποθέτησης και εγκατάστασης με υλικά, μικροϋλικά και φύρα. Για τις εργασίες στις οποίες ως μονάδα μέτρησης προβλέπεται το τρέχον μέτρο, η επιμέτρηση γίνεται στο τελικώς εγκατεστημένο υλικό χωρίς να λαμβάνεται υπόψη το μήκος απορριπτόμενων τεμαχίων. Περιλαμβάνονται επίσης το κόστος για αποξηλώσεις-αποκομιδή-απόρριψή ή ανακύκλωση των αποξηλούμενων υλικών, σύμφωνα με τις ισχύουσες νομοθετικές και κανονιστικές διατάξεις.

Στις τιμές μονάδας όλων των άρθρων συμπεριλαμβάνονται τα τυχόν απαραίτητα ικριώματα για την εκτέλεση των εργασιών και η πλήρης απομάκρυνση των προϊόντων τυχόν αποξήλωσης- καθαίρεσης, κατόπιν σύμφωνης γνώμης της Υπηρεσίας για μη επαναχρησιμοποίησή τους, και απόρριψη σε χώρους επιτρεπόμενους από την ισχύουσα Νομοθεσία. Επίσης περιλαμβάνονται τα τυχόν απαραίτητα μέτρα προστασίας του υφιστάμενου ή νέου εγκατεστημένου ηλεκτρονικού εξοπλισμού από ενδεχόμενες φθορές και εισαγωγή σκόνης σε αυτόν, κατά τη διάρκεια εκτέλεσης των εργασιών.

Οι τιμές μονάδας περιλαμβάνουν Γενικά ‘Έξοδα και Εργολαβικό Όφελος και δεν υπόκεινται σε αναθεώρηση.

Στις παρακάτω τιμές του Τιμολογίου περιλαμβάνονται όλες οι δαπάνες και επιβαρύνσεις που προβλέπονται στα άρθρα 33 και 37 των Γενικών Όρων και οποιαδήποτε άλλη δαπάνη ή επιβάρυνση που προκύπτει από την Σύμβαση, καθώς και τα Γενικά Έξοδα και το Εργολαβικό Όφελος 18 %.

Τα τεχνικά χαρακτηριστικά και οι προδιαγραφές υλικών και εργασιών, καθώς και επιμέρους οδηγίες σύμφωνα με τις οποίες θα υλοποιηθούν τα Άρθρα του Τιμολογίου, περιγράφονται αναλυτικότερα στις αντίστοιχες Ενότητες εργασιών στο τεύχος των Τεχνικών Προδιαγραφών της Σύμβασης.

Σημειώνεται ότι κανένα υλικό, από τα αναφερόμενα στο παρόν Τιμολόγιο ή άλλο απαραίτητο υλικό για την εκτέλεση των εργασιών, δεν θα προσκομισθεί και χρησιμοποιηθεί στο Έργο, πριν λάβει την αντίστοιχη έγκριση από την Επιχείρηση.

ΜΟΝΑΔΕΣ ΚΑΙ ΣΥΜΒΟΛΑ

Στο Τιμολόγιο Εργασιών χρησιμοποιούνται τα κάτωθι οριζόμενα σύμβολα:

|  |  |  |
| --- | --- | --- |
| Α.Τ., ΑΤ | : | αριθμός τιμολογίου |
| m | : | μέτρα τρέχοντα ή μέτρα μήκους |
| Μ2, m2, τμ | : | τετραγωνικά μέτρα |
| Μ3, m3, κμ | : | κυβικά μέτρα |
| cm | : | εκατοστόμετρα |
| cm2 | : | τετραγωνικά εκατοστόμετρα |
| cm3 | : | κυβικά εκατοστόμετρα |
| mm | : | χιλιοστόμετρα |
| mm2 | : | τετραγωνικά χιλιοστόμετρα |
| Ins (‘’) | : | ίντσες |
| kg | : | χιλιόγραμμα |
| ΤΕΜ, τεμ | : | τεμάχια |
| km | : | χιλιόμετρα |
| DN | : | ονομαστική διάμετρος (σε mm, όπου δεν αναγράφεται άλλη μονάδα) |
| Φ | : | πραγματική διάμετρος |
| κ.α. | : | Κατ’ αποκοπή |
| Κ | : | Κόμιστρο μεταφοράς δια οχήματος |
| Ε.Τ. | : | ενδεικτικός τύπος |
| ΗΜ | : | Ημερομίσθιο |

ΕΝΟΤΗΤΕΣ ΑΡΘΡΩΝ ΤΙΜΟΛΟΓΙΟΥ ΕΡΓΑΣΙΩΝ

[ΕΝΟΤΗΤΑ 1. ΚΑΘΑΙΡΕΣΕΙΣ – ΑΠΟΞΗΛΩΣΕΙΣ 5](#_Toc164947454)

[ΕΝΟΤΗΤΑ 2. ΤΟΙΧΟΔΟΜΕΣ 7](#_Toc164947455)

[ΕΝΟΤΗΤΑ 3. ΓΥΨΟΚΑΤΑΣΚΕΥΕΣ 8](#_Toc164947456)

[**ΕΝΟΤΗΤΑ 4.** **ΞΥΛΟΥΡΓΙΚΑ** 10](#_Toc164947457)

[ΕΝΟΤΗΤΑ 5. ΨΕΥΔΟΡΟΦΕΣ 12](#_Toc164947458)

[ΕΝΟΤΗΤΑ 6. ΜΕΤΑΛΛΟΥΡΓΙΚΑ 14](#_Toc164947459)

[ΕΝΟΤΗΤΑ 7. ΕΠΙΧΡΙΣΜΑΤΑ 16](#_Toc164947460)

[ΕΝΟΤΗΤΑ 8. ΕΠΕΝΔΥΣΕΙΣ - ΕΠΙΣΤΡΩΣΕΙΣ 18](#_Toc164947461)

[ΕΝΟΤΗΤΑ 9. ΜΑΡΜΑΡΙΚΑ 19](#_Toc164947462)

[ΕΝΟΤΗΤΑ 10. ΥΑΛΟΥΡΓΙΚΑ 20](#_Toc164947463)

[ΕΝΟΤΗΤΑ 11. ΧΡΩΜΑΤΙΣΜΟΙ 20](#_Toc164947464)

[ΕΝΟΤΗΤΑ 12. ΛΟΙΠΕΣ ΕΡΓΑΣΙΕΣ 22](#_Toc164947465)

# ΚΑΘΑΙΡΕΣΕΙΣ – ΑΠΟΞΗΛΩΣΕΙΣ

## ΚΑΘΑΙΡΕΣΗ ΟΠΤΟΠΛΙΝΘΟΔΟΜΩΝ Η ΓΥΨΟΤΟΙΧΩΝ ΜΕΤΑ Η ΑΝΕΥ ΕΠΙΧΡΙΣΜΑΤΟΣ

Καθαίρεση οπτοπλινθοδομής ή γυψότοιχου, οποιουδήποτε πάχους, μετά ή άνευ επιχρίσματος, από σύνηθες ή ισχυρό κονίαμα, για τη διαμόρφωση ανοιγμάτων, οπών και την πλήρη απομάκρυνση διαχωριστικού τοιχίου κ.λπ. για τη δημιουργία μεγαλύτερου χώρου, οποιωνδήποτε διαστάσεων και μορφής, μετά της διαμόρφωσης των παρειών του ανοίγματος ή της οπής.

Τιμή ανά κυβικό μέτρο (m3) πραγματικού όγκου καθαιρούμενης επιφανείας πριν την καθαίρεση.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΕΠΙΣΤΡΩΣΕΩΝ - ΕΠΕΝΔΥΣΕΩΝ

Αποξήλωση κάθε είδους επίστρωσης δαπέδων ή επένδυσης τοίχων, από πλακίδια πορσελάνης ή κεραμικά ή πλαστικά, από πλάκες τσιμεντένιες ή μαρμάρινες, μωσαϊκά κ.λπ., χωρίς να καταβάλλεται προσοχή για την εξαγωγή ακεραίων πλακών για επαναχρησιμοποίηση τους, με κονίαμα στρώσης σύνηθες ή ισχυρό, μετά του πλήρους καθαρισμού του αποκαλυπτόμενου υποστρώματος από τα υλικά συγκόλλησης (κονίαμα, κόλλα, κ.λπ.. ), για υποδοχή της νέας επίστρωσης ή επένδυσης.

Στην τιμή μονάδας περιλαμβάνεται και η λειότριψη του δαπέδου με μηχανή, αν απαιτείται για τη δημιουργία λείας επιφάνειας.

Τιμή ανά τετραγωνικό μέτρο (m2) τελικής αποξηλωμένης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΠΕΡΙΘΩΡΙΩΝ (ΣΟΒΑΤΕΠΙΩΝ)

Αποξήλωση περιθωρίων (σοβατεπιών) κάθε είδους, από πλακίδια, μωσαϊκό, μάρμαρο, ξύλο, πλαστικό κ.λπ., χωρίς την επαναχρησιμοποίηση τους, μετά της πλήρους αποκατάστασης του αποκαλυπτόμενου επιχρίσματος, όπου απαιτείται.

Τιμή ανά μέτρο μήκους (m) αποξηλουμένου περιθωρίου (σοβατεπιού).

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΤΟΙΧΟΥ ΓΥΨΟΣΑΝΙΔΑΣ

Πλήρης αποξήλωση τοίχου από γυψοσανίδα, μετά του σκελετού, της μόνωσης και ενδεχομένως υφιστάμενων κουφωμάτων (παραθύρων και θυρών), και διαμόρφωση των παρειών του δημιουργούμενου (και ενδεχομένως παραμένοντος) ανοίγματος, με αποκατάσταση οπών και μερεμετιών σε τοίχους, δάπεδα, οροφή κ.λπ.. Περιλαμβάνεται πλήρης απομάκρυνση των προϊόντων αποξήλωσης και απόρριψη σε χώρους επιτρεπόμενους από την ισχύουσα Νομοθεσία.

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

## AΠΟΞΗΛΩΣΗ ΨΕΥΔΟΡΟΦΩΝ

Αποξήλωση πλήρης ή τοπική υπαρχουσών ψευδοροφών, (κάλυψη F.C., αεραγωγών κλιματισμού και οροφής), κάθε είδους και μορφής, δηλαδή σκελετού, πλακών και υλικών στερέωσης συγκράτησης και ανάρτησης, χωρίς επαναχρησιμοποίηση, μετά της αποσύνδεσης της ηλεκτρικής εγκατάστασης των τυχόν φωτιστικών, ανεξάρτητα από το ύψος που βρίσκεται.

Στην περίπτωση τοπικής αποξήλωσης υπαρχουσών ψευδοροφών στην τιμή περιλαμβάνεται η πλήρωση των κενών που προκύπτουν με κατάλληλα στοιχεία αρμοκάλυψης.

Περιλαμβάνεται πλήρης απομάκρυνση των προϊόντων αποξήλωσης και απόρριψη σε χώρους επιτρεπόμενους από την ισχύουσα Νομοθεσία.

Τιμή ανά τετραγωνικό μέτρο (m2) αποξηλωθείσας ψευδοροφής.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΚΟΥΦΩΜΑΤΩΝ

Αποξήλωση κουφωμάτων (παραθύρων – υαλοστασίων και εξωφύλλων ή μόνον υαλοστασίων – φεγγιτών, θυρών, ψευτοκασών κ.λπ.), ξύλινων, σιδηρών ή αλουμινίου, χωρίς επαναχρησιμοποίηση, δηλαδή αφαίρεση φύλλων (υαλοστασίων, εξωφύλλων, θυρόφυλλων) και τετραξύλου ή πλαισίου, αποξήλωση υαλοπινάκων και διαμόρφωση - αποκατάσταση των παρειών του ανοίγματος, εφόσον αυτό παραμένει για τοποθέτηση νέου κουφώματος.

Τιμή ανά τετραγωνικό μέτρο (m2) ακρότατου περιγράμματος του κουφώματος και, εάν το παράθυρο εκτός υαλοστασίου έχει και εξώφυλλο (παντζούρι), το άνοιγμα επιμετράται μία φορά.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΞΥΛΙΝΗΣ ΘΥΡΑΣ

Αποξήλωση, φύλαξη, μεταφορά και επανατοποθέτηση ξύλινης θύρας στην υφιστάμενη ή νέα θέση στην τοιχοποιία, δρομική ή μπατική, κατά περίπτωση. Θα επανατοποθετείται με την κάσα της και θα αναρτάται από αυτήν σε τρία σημεία (τρείς νέους μεντεσέδες, εφόσον κριθεί απαραίτητο από την Υπηρεσία). Επίσης θα περιλαμβάνονται η κλειδαριά, το πόμολο, τα αρμοκάλυπτρα της κάσας και όλα τα υλικά και μικροϋλικά που απαιτούνται για έντεχνη επανατοποθέτηση της θύρας στην οπτοπλινθοδομή για την άρτια λειτουργία της.

Τιμή ανά τεμάχιο (τεμ) θύρας - κάσας πλήρως επανατοποθετημένης.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΠΟΞΗΛΩΣΗ ΣΤΑΘΕΡΟΥ ΧΩΡΙΣΜΑΤΟΣ ΑΛΟΥΜΙΝΙΟΥ

Πλήρης αποξήλωση υφισταμένου σταθερού χωρίσματος συστήματος αλουμινίου οποιουδήποτε τύπου, πλήρους ή με υαλοπίνακες, μετά θύρας ή όχι, και διαμόρφωση των παρειών του δημιουργούμενου (και ενδεχομένως παραμένοντος) ανοίγματος, με πλήρη αποκατάσταση οπών και μερεμετιών σε τοίχους, δάπεδα και οροφή. Περιλαμβάνεται απομάκρυνση των προϊόντων αποξήλωσης, κατόπιν σύμφωνης γνώμης της Υπηρεσίας, και απόρριψη σε χώρους επιτρεπόμενους από την ισχύουσα Νομοθεσία.

Τιμή ανά τετραγωνικό μέτρο (m2) πραγματικής αποξηλούμενης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

# ΤΟΙΧΟΔΟΜΕΣ

## ΤΟΙΧΟΠΟΙΙΕΣ ΑΠΟ ΔΟΜΙΚΑ ΣΤΟΙΧΕΙΑ ΚΥΨΕΛΩΤΟΥ ΜΠΕΤΟΝ ΚΑΙ ΕΙΔΙΚΟΥ ΔΙΑΖΩΜΑΤΟΣ

α) Πλήρης κατασκευή τοιχοποιίας από δομικά στοιχεία κυψελωτού μπετόν, ενδεικτικού τύπου YTONG ή ισοδύναμου, με ειδική κονία κτισίματος, σύμφωνα με τις προδιαγραφές της εταιρείας παραγωγής και τις οδηγίες της Υπηρεσίας.

Στην τιμή μονάδος περιλαμβάνεται η προμήθεια και μεταφορά των απαιτούμενων υλικών (στοιχείων και υλικών κονιάματος) σε οποιοδήποτε σημείο του έργου, η διαλογή των στοιχείων, η αναβίβαση (αδιαφόρως στάθμης) η κατασκευή και αποξήλωση των απαιτούμενων ικριωμάτων καθώς και η εργασία έντεχνης και άρτιας κατασκευής σύμφωνα με την παρούσα προδιαγραφή, τα σχέδια και τις οδηγίες της Υπηρεσίας.

Συμπεριλαμβάνεται η δαπάνη του απαιτούμενου μηχανικού εξοπλισμού ανάμιξης και τροφοδοσίας της ορυκτής κόλλας, οι πλάγιες μεταφορές, τα ικριώματα, η απομείωση και φθορά των υλικών και ο καθαρισμός του χώρου από τα πάσης φύσεως υπολείμματα υλικών.

### Τοιχοποιία πάχους 10cm :

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

### Τοιχοποιία πάχους 20cm :

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

β) Πλήρης τοποθέτηση ειδικού διαζώματος (σενάζ) για τοιχοποιία από δομικά στοιχεία κυψελωτού μπετόν, τύπου YTONG ή ισοδύναμου, σύμφωνα με τις προδιαγραφές της εταιρείας παραγωγής και τις οδηγίες της Υπηρεσίας.

### Ειδικό διάζωμα τοίχου πάχους 10cm:

Τιμή ανά τρέχον μέτρο (m).

|  |  |  |  |
| --- | --- | --- | --- |
| ΕΥΡΩ | : |  |  |

### Ειδικό διάζωμα τοίχου πάχους 20cm:

Τιμή ανά τρέχον μέτρο (m).

|  |  |  |  |
| --- | --- | --- | --- |
| ΕΥΡΩ | : |  |  |

## ΤΟΙΧΟΔΟΜΕΣ ΜΙΚΡΗΣ ΕΠΙΦΑΝΕΙΑΣ

Κατασκευή τοιχοδομών επιφανείας ή λωρίδας έως ενός τετραγωνικού μέτρου (m2) για το κλείσιμο οπών σε υφιστάμενες τοιχοποιίες ή άλλη χρήση, από διάτρητους οπτόπλινθους, γυψότουβλα ή δομικά υλικά τύπου ytong ή alpha block, σύμφωνα με τις οδηγίες της Υπηρεσίας.

Τιμή ανά τεμάχιο (τεμ).

|  |  |  |  |
| --- | --- | --- | --- |
| ΕΥΡΩ | : |  |  |

# ΓΥΨΟΚΑΤΑΣΚΕΥΕΣ

## ΣΤΑΘΕΡΟ ΧΩΡΙΣΜΑ ΓΥΨΟΣΑΝΙΔΑΣ

Κατασκευή σταθερού χωρίσματος γυψοσανίδας με σκελετό γαλβανισμένης λαμαρίνας πλάτους 50 ή 75 mm (ανάλογα με το επιθυμητό τελικό πάχος κατασκευής), τοποθετημένο ανά 60 cm - ενδεικτικού συστήματος W112 της KNAUF ή ισοδύναμου και αμφίπλευρη επένδυση από γυψοσανίδες πάχους 12,5 χιλιοστών έκαστη - ενδεικτικού τύπου KNAUF, RIGIPS ή άλλου ισοδύναμου, και πλήρωση του ενδιαμέσου κενού με μόνωση από ορυκτοβάμβακα πάχους 5 εκατοστών, με στοκαρισμένους τους κατασκευαστικούς αρμούς αφού προηγηθεί η τοποθέτηση γάζας.

Στην τιμή μονάδας περιλαμβάνονται όλες οι δαπάνες για την προμήθεια όλων των υλικών και μικροϋλικών που απαιτούνται για την κατασκευή καθώς και η εργασία για την, κατά τα ως άνω, πλήρη κατασκευή, τοποθέτηση και λειτουργία των χωρισμάτων, εκτός από τον χρωματισμό των γυψοσανίδων, την προμήθεια και τοποθέτηση των θυρόφυλλων, των κασών τους (αλουμινίου ή μεταλλικών), των χειρολαβών και κλειδαριών που πληρώνονται ιδιαίτερα, σύμφωνα με τα αντίστοιχα άρθρα του Τιμολογίου.

Τιμή ανά τετραγωνικό μέτρο (m2) επιφανείας.

### 11.1 Χώρισμα 2+2 γυψοσανίδες :

|  |  |  |  |
| --- | --- | --- | --- |
| ΕΥΡΩ | : |  |  |

### 11.2 Χώρισμα 2+2 γυψοσανίδες πυράντοχες :

|  |  |  |  |
| --- | --- | --- | --- |
| ΕΥΡΩ | : |  |  |

## ΕΠΕΝΔΥΣΗ ΑΠΟ ΓΥΨΟΣΑΝΙΔΑ

Κατασκευή επένδυσης από μονή γυψοσανίδα πάχους 12,5 mm ή από διπλή πάχους 15cm - ενδεικτικού τύπου KNAUF, RIGIPS ή άλλου ισοδύναμου, με γαλβανισμένο σκελετό από κατακόρυφους ορθοστάτες και οριζόντιες τραβέρσες πλάτους 50 mm ή 75 mm (ανάλογα με την απαίτηση της μελέτης), τοποθετημένους ανά 60 cm - ενδεικτικού συστήματος W625 και W626 της KNAUF ή ισοδύναμων, με πλήρωση του ενδιαμέσου κενού με μόνωση από ορυκτοβάμβακα πάχους 5 cm, με στοκαρισμένους τους κατασκευαστικούς αρμούς με γάζα, με τοποθετημένο σοβατεπί στο κάτω μέρος από MDF ύψους 8-10 cm και πάχους 8 mm. Η επένδυση με το σοβατεπί θα είναι πλήρως στοκαρισμένη, σπατουλαρισμένη, ασταρωμένη και χρωματισμένη.

Τιμή ανά τετραγωνικό μέτρο (m2).

### 12.1 Απλή μονή Γυψοσανίδα (1 Χ 12,5 mm) :

|  |  |  |  |
| --- | --- | --- | --- |
| ΕΥΡΩ | : |  |  |

### 12.2 Πυράντοχη μονή Γυψοσανίδα (1 Χ 12,5 mm) :

|  |  |  |  |
| --- | --- | --- | --- |
| ΕΥΡΩ | : |  |  |

### 12.3 Πυράντοχη διπλή Γυψοσανίδα (2 Χ 15 mm) :

|  |  |  |  |
| --- | --- | --- | --- |
| ΕΥΡΩ | : |  |  |

## ΕΠΕΝΔΥΣΗ ΑΠΟ ΜΟΝΗ ΓΥΨΟΣΑΝΙΔΑ ΜΙΚΡΗΣ ΕΠΙΦΑΝΕΙΑΣ (≤1M2)

Κατασκευή επένδυσης επιφανείας έως και ένα τετραγωνικό μέτρο (m2), από μονή γυψοσανίδα πάχους 12,5 mm, με γαλβανισμένο σκελετό από κατακόρυφους ορθοστάτες και οριζόντιες τραβέρσες πλάτους 50 mm ή 75 mm (ανάλογα με την απαίτηση της μελέτης), τοποθετημένους ανά 60 cm, με μόνωση από ορυκτοβάμβακα πάχους 5 cm, με στοκαρισμένους τους κατασκευαστικούς αρμούς με γάζα, με τοποθετημένο σοβατεπί στο κάτω μέρος από MDF ύψους 8-10 cm και πάχους 8 mm. Η επένδυση με το σοβατεπί θα είναι πλήρως στοκαρισμένη, σπατουλαρισμένη, ασταρωμένη και χρωματισμένη.

Τιμή ανά τεμάχιο (τεμ).

* 1. **Απλή Γυψοσανίδα:**

|  |  |  |  |
| --- | --- | --- | --- |
| ΕΥΡΩ | : |  |  |

### 13.2 Πυράντοχη Γυψοσανίδα:

|  |  |  |  |
| --- | --- | --- | --- |
| ΕΥΡΩ | : |  |  |

## ΠΥΡΑΝΤΟΧΑ ΝΤΟΥΛΑΠΟΦΥΛΛΑ ΚΡΥΦΟΥ ΤΥΠΟΥ

Ντουλαπόφυλλο κρυφού τύπου, από πυράντοχη γυψοσανίδα πάχους 12,5mm, με κρυφούς χωνευτούς μεντεσέδες, ενδεικτικών διαστάσεων ανοίγματος (1,10x1,20)m.

Τιμή ανά τεμάχιο (τεμ). πλήρως κατασκευασμένου και τοποθετημένου ντουλαπόφυλλου.

|  |  |  |  |
| --- | --- | --- | --- |
| ΕΥΡΩ | : |  |  |

1. **ΞΥΛΟΥΡΓΙΚΑ**
2. **ΞΥΛΙΝΗ ΕΣΩΤΕΡΙΚΗ ΠΡΕΣΑΡΙΣΤΗ ΘΥΡΑ**

Κατασκευή ξύλινης πρεσαριστής θύρας εσωτερικού χώρου, σε δρομικό ή μπατικό τοίχο, με ή χωρίς τις ξύλινες κάσες τους όπως απαιτείται κατά περίπτωση και σύμφωνα με τα σχέδια ή τις υποδείξεις της Υπηρεσίας.

Η ξύλινη θύρα θα τοποθετείται και θα αναρτάται από την κάσα της (υφιστάμενη ή νέα που θα τοποθετείται στην τοιχοποιία) σε τρία ή τέσσερα σημεία (τρείς ή τέσσερις μεντεσέδες, αριθμός και τύπος επιλογής της Υπηρεσίας). Οι δύο όψεις του θυρόφυλλου θα επενδυθούν με κόντρα πλακέ οκουμέ πάχους 5mm, που θα κολληθεί με πρέσα στο σκελετό και θα βαφθούν, με χρώμα επιλογής της Υπηρεσίας, ή θα στιλβωθούν.

Στην τιμή μονάδας συμπεριλαμβάνονται η κλειδαριά (με αφαλό ασφαλείας), το πόμολο, τα αρμοκάλυπτρα της κάσας και όλα τα υλικά και μικροϋλικά που απαιτούνται για έντεχνη κατασκευή της θύρας, την τοποθέτησή της στην οπτοπλινθοδομή και την άρτια λειτουργία της. Καθώς και η προμήθεια όλων των απαιτούμενων υλικών και μικροϋλικών, η κατασκευή των θυρόφυλλων, ή το βάψιμο (βάσει των προβλεπόμενων στο αντίστοιχο άρθρο χρωματισμών ξύλινων επιφανειών) ή η στίλβωση, η δαπάνη προμήθειας και τοποθέτησης μεντεσέδων, κλείθρων (ενδεικτικού τύπου DOMUS, απλών και ασφαλείας για τα Γραφεία Διευθυντή και Προϊσταμένων) και χειρολαβών ενδεικτικού τύπου HEWI (μεταλλικών πλαστικοποιημένων χρώματος επιλογής της Υπηρεσίας μετά των αντιστοίχων ροζετών πόμολου και κλείθρου), πλαστικού στοπ δαπέδου κ.λπ. και γενικά κάθε δαπάνη υλικών και εργατικών για την έντεχνη κατασκευή και άριστη λειτουργία των θυρόφυλλων. Επίσης στην τιμή περιλαμβάνεται η προμήθεια, κατασκευή και τοποθέτηση των τυχόν απαιτούμενων περσίδων εξαερισμού από αλουμίνιο βαμμένο με ηλεκτροστατική βαφή πούδρας ή περσίδων ξύλινων και βαμμένων όπως το φύλλο της θύρας.

Τιμή ανά τεμάχιο (τεμ) θύρας ή θύρας – κάσας, πλήρους τοποθετημένης.

* 1. **Ξύλινη εσωτερική πρεσαριστή θύρα χωρίς κάσα:**

|  |  |  |  |
| --- | --- | --- | --- |
| ΕΥΡΩ | : |  |  |

* 1. **Ξύλινη εσωτερική πρεσαριστή θύρα με κάσα:**

|  |  |  |  |
| --- | --- | --- | --- |
| ΕΥΡΩ | : |  |  |

1. **ΘΥΡΑ MDF ΜΕ ΚΑΣΑ ΑΛΟΥΜΙΝΙΟΥ**

Κατασκευή και τοποθέτηση θύρας MDF επεξεργασμένης και βαμμένης, σε δρομικό τοίχο για εσωτερικούς χώρους, συμπεριλαμβανομένου του πλαισίου (κάσας αλουμινίου) της θύρας και των απαραιτήτων εξαρτημάτων (χειρολαβές, κλείθρα, μεντεσέδες, λάστιχα κ.λπ.). Η κάθε ξύλινη θύρα θα τοποθετείται και θα αναρτάται από αυτήν σε τρία σημεία (τρείς μεντεσέδες).

Στην τιμή μονάδας συμπεριλαμβάνονται κλειδαριά, πόμολο, αρμοκάλυπτρα κάσας, μεντεσέδες, λάστιχα και όλα τα υλικά και μικροϋλικά που απαιτούνται για έντεχνη κατασκευή της θύρας στην οπτοπλινθοδομή για την άρτια λειτουργία της.

Τιμή ανά τεμάχιο (τεμ) θύρας- κάσας πλήρους τοποθετημένης.

|  |  |  |  |
| --- | --- | --- | --- |
| ΕΥΡΩ | : |  |  |

1. **ΘΥΡΑ ΤΕΛΙΚΗΣ ΕΠΙΦΑΝΕΙΑΣ ΜΕΛΑΜΙΝΗΣ**

Προμήθεια και τοποθέτηση θύρας τυποποιημένης με τελική επιφάνεια μελαμίνης (Laminate), χρώματος ή απομίμησης υλικού, κατ’ επιλογή της Υπηρεσίας, διαστάσεων ανοίγματος (τελειωμένων επιφανειών λαμπάδων) 0,90 Χ 2,15 m που ενδέχεται να διαφοροποιούνται κατά ποσοστό ± 10%.

Αποτελείται από:

α) Θυρόφυλλο με πυρήνα πολυκολλητής μασίφ ξυλείας, εσωτερικό φύλλο από ξύλινο πλαίσιο με ηχοαπορροφητική κυψέλη (honeycomb), αμφίπλευρη επικάλυψη με MDF πάχους 6mm και επένδυση επιφανείας με Laminate.

β) Πλαίσιο θύρας (κάσα) κατασκευής από blockboard, με επένδυση επιφανείας με CPL και αρμοκάλυπτρα κατασκευής από κόντρα πλακέ με ίδιο τελικό φινίρισμα με τη θύρα. Στην τιμή μονάδας συμπεριλαμβάνονται προμήθεια, τοποθέτηση, στερέωση και όλα τα απαραίτητα εξαρτήματα (χειρολαβές, κλείθρα, διπλά ρυθμιζόμενοι μεντεσέδες, αντικρουστικά λάστιχα, κλειδαριά Meroni κ.λπ.), υλικά και μικροϋλικά για την παράδοση της θύρας σε πλήρη λειτουργία.

Τιμή ανά τεμάχιο (τεμ).

|  |  |  |  |
| --- | --- | --- | --- |
| ΕΥΡΩ | : |  |  |

1. **ΞΥΛΙΝΗ ΚΑΣΑ ΘΥΡΑΣ**

Κατασκευή και τοποθέτηση κάσας από σκληρή ξυλεία τύπου Σουηδίας, με εσοχή για την υποδοχή παρεμβύσματος αεροφραγής, με ή χωρίς εργαλεία (γλυφές), με προστατευτική επάλειψη των επιφανειών που εφάπτονται με την τοιχοποιία, την στερέωση στην οπτοπλινθοδομή με γαλβανισμένα τζινέτια ανά 0,50 m περίπου, εναλλάξ (ένα από την μία μεριά ένα από την άλλη) σε όλο το ύψος της κάσας με προεξέχον τμήμα μήκους 18 cm και πλήρωση του διακένου κάσας -τοιχοποιίας με τσιμεντοκονία των 450 kg λευκού τσιμέντου ή με αφρό πολυουρεθάνης, και εξωτερικά με μαστίχη σιλικόνης. Στην τιμή περιλαμβάνεται η προμήθεια, η τοποθέτηση με τρεις μεντεσέδες και η εφαρμογή αντικρουστικού λάστιχου σε κατάλληλα διαμορφωμένη εσοχή στην κάσα. Πλήρως περαιωμένη εργασία κατασκευής, τοποθέτησης και στερέωσης.

Τιμή ανά μέτρο μήκους. (m)

* 1. **Σε δρομική τοιχοποιία (κάσα πλάτους ≤ 130 mm):**

|  |  |  |  |
| --- | --- | --- | --- |
| ΕΥΡΩ | : |  |  |

* 1. **Σε μπατική τοιχοποιία (κάσα πλάτους ≤ 230 mm):**

|  |  |  |  |
| --- | --- | --- | --- |
| ΕΥΡΩ | : |  |  |

## ΞΥΛΙΝΟ ΠΕΡΙΘΩΡΙΟ (ΣΟΒΑΤΕΠΙ)

Προμήθεια και τοποθέτηση περιθωρίου (σοβατεπιού) από δρύινη ξυλεία ή MDF, ύψους 5 έως 10 cm, πάχους τουλάχιστον 10 mm και μήκους τουλάχιστον 2,00 m , πλήρως κατεργασμένου και τοποθετημένου με ξυλόβιδες , πρόκες ή κολλητά και χωνευτές κεφαλές καλυμμένες με στόκο απόχρωσης του ξύλου.

Στην τιμή μονάδας περιλαμβάνονται προετοιμασία επιφανείας και χρωματισμός ή λουστράρισμα , αναλόγως απαιτήσεων κατά περίπτωση και βάσει των υποδείξεων του Εντεταλμένου Μηχανικού.

Τιμή ανά μέτρο μήκους (m) .

|  |  |  |  |
| --- | --- | --- | --- |
| ΕΥΡΩ | : |  |  |

# ΨΕΥΔΟΡΟΦΕΣ

## ΨΕΥΔΟΡΟΦΗ ΑΠΟ ΠΛΑΚΕΣ ΟΡΥΚΤΩΝ ΙΝΩΝ

Κατασκευή νέας ψευδοροφής από πλάκες ορυκτών ινών διαστάσεων 60x60 cm -ενδεικτικού συστήματος ARMSTRONG ή ισοδύναμου , ή τοπική αντικατάσταση υφιστάμενης ψευδοροφής με συμβατού τύπου σύστημα, ανεξάρτητα από το ύψος που βρίσκεται.

Σε περίπτωση που η μία διάσταση είναι μικρότερη των 2,00 m, οι επιμετρούμενες ποσότητες θα προσαυξάνονται κατά 20%.

Στην τιμή μονάδας περιλαμβάνεται η προμήθεια, μεταφορά και προσκόμιση όλων των απαιτούμενων υλικών και μικροϋλικών, καθώς και η εργασία για την πλήρη και έντεχνη κατασκευή και τοποθέτηση (ανάρτηση & στερέωση) της ψευδοροφής, μετά των καταλλήλων διατάξεων για την τοποθέτηση των προβλεπόμενων από τη μελέτη φωτιστικών σωμάτων και στομίων κλιματισμού.

Τιμή ανά τετραγωνικό μέτρο (m2) πλήρως αποπερατωμένης κατασκευής.

|  |  |  |  |
| --- | --- | --- | --- |
| ΕΥΡΩ | : |  |  |

## ΨΕΥΔΟΡΟΦΗ ΑΠΟ ΠΥΡΑΝΤΟΧΗ ΓΥΨΟΣΑΝΙΔΑ

Κατασκευή νέας ψευδοροφής - ενδεικτικού συστήματος D112 της KNAUF ή ισοδύναμου, ανεξάρτητα το ύψος που βρίσκεται.

Σε περίπτωση που η μία διάσταση είναι μικρότερη των 2,00 Μ, οι επιμετρούμενες ποσότητες θα προσαυξάνονται κατά 20%.

Στην τιμή μονάδας περιλαμβάνεται η προμήθεια, μεταφορά και προσκόμιση όλων των απαιτούμενων υλικών και μικροϋλικών, καθώς και η εργασία για την πλήρη και έντεχνη κατασκευή και τοποθέτηση (ανάρτηση & στερέωση) της ψευδοροφής, μετά των καταλλήλων διατάξεων για την τοποθέτηση των προβλεπόμενων από τη μελέτη φωτιστικών σωμάτων και στομίων κλιματισμού.

Τιμή ανά τετραγωνικό μέτρο (m2) πλήρως αποπερατωμένης κατασκευής.

### Πυράντοχη γυψοσανίδα.

|  |  |  |  |
| --- | --- | --- | --- |
| ΕΥΡΩ | : |  |  |

## ΚΟΥΤΕΛΑ ΨΕΥΔΟΡΟΦΩΝ ΑΠΟ ΓΥΨΟΣΑΝΙΔΑ

Κατασκευή κούτελων ψευδοροφών από γυψοσανίδα, αναπτύγματος <0,50 m, ή επισκευή παλαιών όμοιων στοιχείων γυψοσανίδας, ανεξάρτητα από το ύψος που βρίσκονται.

Τιμή ανά μέτρο μήκους (m) πλήρους κατασκευής.

|  |  |  |  |
| --- | --- | --- | --- |
| ΕΥΡΩ | : |  |  |

## ΘΥΡΙΔΕΣ ΕΠΙΣΚΕΨΗΣ ΨΕΥΔΟΡΟΦΩΝ

Θυρίδα επίσκεψης ψευδοροφής από πυράντοχη γυψοσανίδα, με ανοιγόμενο πλαίσιο αλουμινίου – ενδεικτικής σειράς KNAUF ή άλλης ισοδύναμης, συμπεριλαμβανομένων των δομικών αποκαταστάσεων.

Τιμή ανά τεμάχιο (1ΤΕΜ) πλήρως τοποθετημένης θυρίδας:

### Τιμή ανά τεμάχιο (1ΤΕΜ) πλήρως τοποθετημένης θυρίδας επίσκεψης-συντήρησης, διαστάσεων 60x60 (cm)

|  |  |  |  |
| --- | --- | --- | --- |
| ΕΥΡΩ | : |  |  |

### Τιμή ανά τεμάχιο (1ΤΕΜ) πλήρως τοποθετημένης θυρίδας επίσκεψης-συντήρησης διαστάσεων 40x40 (cm)

|  |  |  |  |
| --- | --- | --- | --- |
| ΕΥΡΩ | : |  |  |

|  |  |  |  |
| --- | --- | --- | --- |
| ΕΥΡΩ | : |  |  |

### Τιμή ανά τεμάχιο (1ΤΕΜ) πλήρως τοποθετημένης θυρίδας επίσκεψης-συντήρησης διαστάσεων 30x30 (cm)

# ΜΕΤΑΛΛΟΥΡΓΙΚΑ

## ΣΙΔΗΡΕΣ ΚΑΤΑΣΚΕΥΕΣ

Προμήθεια απαραίτητων προϊόντων, προσκόμισή τους στο εργοτάξιο και διαμόρφωση – προσαρμογή – τοποθέτηση ολοκληρωμένης μεταλλικής κατασκευής, επιπρόσθετης (πέραν των προβλεπόμενων στα λοιπά άρθρα τιμολογίου), από εμπορικά διαθέσιμα χαλύβδινα μορφοστοιχεία (δοκοί, ράβδοι, σωλήνες, κοιλοδοκοί, γωνίες, ταινίες, επίπεδα ή ανάγλυφα ελάσματα, διάτρητα ή συμπαγή φύλλα), οποιωνδήποτε διαθέσιμων διατομών και διαστάσεων, σύμφωνα με τις τεχνικές απαιτήσεις των εργασιών και τις οδηγίες της Υπηρεσίας.

Συμπεριλαμβάνονται τα απαραίτητα ειδικά τεμάχια, παρελκόμενα ή μικροϋλικά σύνδεσης-στήριξης-ενίσχυσης (χαλύβδινα ή μη) καθώς και η εργασία (δομικές προεργασίες και αποκαταστάσεις, κοπής, διάνοιξης οπών, κοχλιοτόμησης, διαμόρφωσης, ενίσχυσης, σύνδεσης με κοχλίωση ή συγκόλληση ή ήλωση, βαφής, στερέωσης) για παράδοση της κατασκευής σε πλήρως ικανοποιητική κατάσταση.

Σε περίπτωση κατασκευών γαλβανισμένων σιδηροκατασκευών γίνεται προσαύξηση ποσοστού 15% στην τιμή μονάδας.

Τιμή ανά χιλιόγραμμο (kg) βάρους πλήρους κατασκευής:

### Κατασκευή από κοινούς χάλυβες, μηχανικής αντοχής έως St44, με κατάλληλη αντιδιαβρωτική προστασία (επιψευδαργύρωση ή βαφή):

|  |  |  |  |
| --- | --- | --- | --- |
| ΕΥΡΩ | : |  |  |

## ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΜΟΝΟΦΥΛΛΗΣ ΠΥΡΑΝΤΟΧΗΣ ΘΥΡΑΣ

Προμήθεια και τοποθέτηση μονόφυλλης ανοιγόμενης μεταλλικής θύρας πυρασφαλείας - ενδεικτικού τύπου EVEL ΔΗΜΟΠΟΥΛΟΣ ή ισοδύναμου, συνοδευόμενης από πιστοποιητικό κλάσης πυραντίστασης από διαπιστευμένο Φορέα, αποτελούμενης από κάσσα από στραντζαρισμένη λαμαρίνα DKP ελαχίστου πάχους 2,0 mm με διάταξη καπνοστεγανότητας (π.χ. από θερμοδιογκούμενες ταινίες), θυρόφυλλο τύπου sandwich, με εξωτερική επένδυση από λαμαρίνα ψυχρής εξελέσεως DKP ελάχιστου πάχους 1,5 mm και εσωτερική πλήρωση από ορυκτοβάμβακα πυκνότητας τουλάχιστον 140 kg/m3 με συνδετικό υλικό αποτελούμενο από ορυκτές κόλλες (όχι φαινολικές ρητίνες), με μεντεσέδες βαρέως τύπου με αξονικά ρουλεμάν (BD), κλειδαριά και χειρολαβές πυρασφαλείας εξ ολοκλήρου από χαλύβδινα εξαρτήματα με ιδιαίτερο πιστοποιητικό πυρασφαλείας, μηχανισμό επαναφοράς (σούστα) πυρασφαλείας, μηχανισμό προτεραιότητας κλεισίματος φύλλων, σύρτες χαλύβδινους ακινητοποίησης του ενός θυρόφυλλου και μπάρα πανικού. Η κάσσα και τα θυρόφυλλα θα είναι ηλεκτροστατικά βαμμένα στο εργοστάσιο, σε απόχρωση της επιλογής της Υπηρεσίας.

Συμπεριλαμβάνεται η προμήθεια της κάσσας και του θυρόφυλλου επί τόπου, η πάκτωση της κάσσας στην τοιχοποιία και η πλήρωση του διακένου με τσιμεντοκονίαμα των 600 kg τσιμέντου (αριάνι) και η τοποθέτηση και ρύθμιση όλων των εξαρτημάτων της θύρας.

Τιμή ανά τεμάχιο (τεμ).

|  |  |  |  |
| --- | --- | --- | --- |
| ΕΥΡΩ | : |  |  |

## ΜΟΝΟΦΥΛΛΗ ΜΕΤΑΛΛΙΚΗ ΠΥΡΑΝΤΟΧΗ ΘΥΡΑ ΤΥΠΟΥ SHAFT (1,00x1,10)m

Προμήθεια και μεταφορά μεταλλικής πόρτας με πυραντοχή 60 λεπτών, με μονόφυλλο αναστρέψιμο μοντέλο, που παραδίδεται συναρμολογημένο με πλαίσιο από χάλυβα υψηλής αντοχής στις τέσσερις πλευρές του (κάσσα τεσσάρων πλευρών τύπου «Ζ») και λαμαρίνα πάχους 1,2 mm. Φύλλο βαμμένο με ηλεκτροστατική βαφή RAL 9010 (Λευκό), πάχους 0,8 mm x 2, με ένα μεντεσέ έδρασης και ένα μεντεσέ με ελατήριο, με συνολικό πάχος φύλλου 53 mm από γαλβανισμένο διπλό χαλυβδοέλασμα, με πυρίμαχο πυρήνα, με θερμοδιαστελλόμενο παρέμβυσμα μεταξύ πλαισίου και φύλλου και κλειδαριά με κοινό τριγωνικό κλειδί - ενδεικτικού τύπου EVEL ΔΗΜΟΠΟΥΛΟΣ ή ισοδύναμου .

Δεν συμπεριλαμβάνεται η εγκατάσταση της θύρας, η οποία θα αποζημιωθεί ξεχωριστά βάση του άρθρου περί διάθεσης εργατοτεχνικού προσωπικού.

Η θύρα θα ενσωματωθεί σε χώρισμα πυράντοχης γυψοσανίδας που τοποθετείται στην εσωτερική πλευρά των εξωτερικών κουφωμάτων και θα χρησιμοποιείται ως θυρίδα επίσκεψης.

Τιμή ανά τεμάχιο (τεμ).

|  |  |  |  |
| --- | --- | --- | --- |
| ΕΥΡΩ | : |  |  |

1. **ΜΕΤΑΛΛΙΚΟ ΠΛΑΙΣΙO ΘΥΡΑΣ (ΚΑΣΑ)**

Κατασκευή στραντζαριστής κάσας βιομηχανικής προέλευσης από γαλβανισμένη λαμαρίνα πάχους 1,5 mm, πλάτους 12-15 cm αναλόγως του πάχους της τοιχοδομής στην οποία θα τοποθετηθεί, ενδεικτικού τύπου EVEL ΔΗΜΟΠΟΥΛΟΣ ή ισοδύναμου, πλήρως κατασκευασμένης, βαμμένης με ηλεκτροστατική βαφή.

Στην τιμή περιλαμβάνεται η προμήθεια, η τοποθέτηση με 3 μεντεσέδες και η εφαρμογή αντικρουστικού λάστιχου σε κατάλληλα διαμορφωμένη εσοχή στην κάσα. Επίσης περιλαμβάνονται η προμήθεια, μεταφορά και προσκόμιση όλων των απαιτούμενων υλικών, σιδηρικών, μικροϋλικών και του ειδικού λάστιχου, η εργασία κατασκευής και τοποθέτησης των κασών, τα υλικά παρασκευής αριανίου, η εργασία παρασκευής αυτού και η εργασία διαστρώσεώς του, καθώς και ο χρωματισμός των κασών με ηλεκτροστατική βαφή φούρνου πούδρας εποξικού πολυεστέρα σε απόχρωση RAL επιλογής της Υπηρεσίας.

Τιμή ανά χιλιόγραμμο (kg) βάρους πλήρως τοποθετημένης κάσας:

|  |  |  |  |
| --- | --- | --- | --- |
| ΕΥΡΩ | : |  |  |

# ΕΠΙΧΡΙΣΜΑΤΑ

## ΕΠΙΧΡΙΣΜΑΤΑ

Τοπική αποκατάσταση επιχρισμάτων, εσωτερικών ή εξωτερικών, σε οποιοδήποτε ύψος, με τρεις (3) στρώσεις μετά από απόξεση των αρμών, καθαρισμό και πλύση των επιφανειών που πρόκειται να επιχρισθούν.

Η πρώτη στρώση (πεταχτό) θα κατασκευασθεί με ασβεστοκονίαμα αναλογίας ενός μέρους πολτού ασβέστου τελείως εσβεσμένης και δύο μερών άμμου, με την προσθήκη 200kg τσιμέντου ανά m3 κονιάματος, η δεύτερη (λάσπωμα) με την πιο λεπτόκοκκη άμμο, της ιδίας συνθέσεως ως προς την άσβεστο, με την προσθήκη 250kg τσιμέντου ανά m3 κονιάματος και με οδηγούς 1,5cm έως 2cm καλά κατασκευασμένους. Η επιφάνεια της δεύτερης στρώσης θα χαράζεται πριν να σκληρυνθεί το κονίαμα, κατά οριζόντιες γραμμές περίπου, για πιο καλή πρόσφυση της επόμενης στρώσης.

Αφού ξηρανθούν οι δύο στρώσεις, γίνεται τρίτη στρώση (τριπτό), με ελάχιστο πάχος 6mm, με ασβεστοκονίαμα σε αναλογία: 1 μέρος εσβεσμένη άσβεστος (0,34 m3) προς 2 μέρη μαρμαρόσκονη (1500kg) και με προσθήκη 150kg λευκού τσιμέντου, εγχώριου τύπου, ανά m3 κονιάματος.

Το συνολικό πάχος του επιχρίσματος θα είναι περίπου 2cm, αλλά όχι λιγότερο από το πάχος που απαιτείται για την εξομάλυνση των ανωμαλιών της τοιχοποιίας και την επίτευξη επιφανειών απόλυτα ομαλών και επίπεδων και σύμφωνα με την ενότητα «Επιχρίσματα» των Τ.Π..

Στην τιμή επίσης περιλαμβάνεται η αποζημίωση (υλικά και εργασία) για όλες τις ακμές εισέχουσες και εξέχουσες των πάσης φύσεως προεξοχών, των περιθωρίων των ανοιγμάτων, των κούτελων και γενικά όλων των επιχρισμάτων των αρχιτεκτονικών στοιχείων, τα οποία ρητά αναφέρεται ότι δεν αποζημιώνονται ιδιαιτέρως.

Σημειώνεται ότι εάν δεν ορίζεται διαφορετικά στο Τιμολόγιο, η τιμή μονάδας ισχύει για εσωτερικά και εξωτερικά επιχρίσματα, ανεξαρτήτως ύψους κατασκευής από το υποκείμενο δάπεδο εργασίας.

### Επιχρίσματα επιφανειών:

Τιμή ανά τετραγωνικό μέτρο (m2) πραγματικά επιχρισμένης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

### Επιχρίσματα λωρίδας πλάτους ≤ 15 cm:

Στην τιμή μονάδας περιλαμβάνεται η προμήθεια, προσκόμιση των απαιτούμενων υλικών, η παρασκευή του κονιάματος, η εργασία όπως περιγράφεται πιο πάνω, η προμήθεια, προσκόμιση, τοποθέτηση και καθαίρεση των απαιτούμενων ικριωμάτων, καθώς και κάθε άλλη δαπάνη σχετική με την έντεχνη κατασκευή της εργασίας αυτής, ανεξαρτήτως ύψους και στάθμης δαπέδου εργασίας.

Τιμή ανά μέτρο μήκους (m) πραγματικά επιχρισμένης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

## ΕΙΔΙΚΟ ΕΠΙΧΡΙΣΜΑ ΓΙΑ ΤΟΙΧΟΥΣ YTONG

Για ένα τετραγωνικό μέτρο (m2) βιομηχανοποιημένου επιχρίσματος για τοίχους YTONG, μετά των πάσης φύσεως ακμών και τελειωμάτων, στην τιμή του οποίου περιλαμβάνεται η προμήθεια όλων των υλικών επιχρίσματος, η τοποθέτηση πλέγματος από υαλοΐνες στην επαφή της τοιχοποιίας με τον φέροντα οργανισμό, στα σενάζ και στα κανάλια του ηλεκτρολόγου, οι κόλλες, τα γωνιόκρανα και γενικά κάθε υλικό απαραίτητο για την έντεχνη εκτέλεση της εργασίας.

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

# ΕΠΕΝΔΥΣΕΙΣ - ΕΠΙΣΤΡΩΣΕΙΣ

## ΕΠΙΣΤΡΩΣΗ ΔΑΠΕΔΟΥ ΜΕ ΠΛΑΚΙΔΙΑ

Εργασία επίστρωσης δαπέδων, με πλακίδια κεραμικά ή γρανιτοπλακίδια , οποιωνδήποτε διαστάσεων και διάταξης επίστρωσης , καθώς και πλήρες στοκάρισμα των αρμών.

H τοποθέτησή τους θα γίνει με κόλλα πλακιδίων και η αρμολόγησή τους με αρμόστοκο χρώματος επιλογής της Υπηρεσίας.

Στην τιμή μονάδας περιλαμβάνεται η προμήθεια, η μεταφορά και προσκόμιση στον τόπο των έργων όλων των υλικών που απαιτούνται (πλακιδίων, ειδικών τεμαχίων, σταυρών, ειδικής κόλλας που επιβάλλει ο κατασκευαστής των πλακιδίων, υλικού γεμίσματος αρμών, ειδικού στόκου κλπ.), ειδικά τεμάχια για την κάλυψη ανισοσταθμιών, γενικά υλικά, μικροϋλικά μετά της φθοράς και απομειώσεώς τους και εργασίες για την πλήρη και έντεχνη τοποθέτησή τους.

Τιμή ανά τετραγωνικό μέτρο (m2) τελικής επιστρωμένης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

## ΠΕΡΙΘΩΡΙΟ (ΣΟΒΑΤΕΠΙ) ΑΠΟ ΠΛΑΚΙΔΙΑ

Εργασία τοποθέτησης περιθωρίου (σοβατεπιού) από κεραμικά πλακίδια ή γρανιτοπλακίδια οποιουδήποτε τύπου, ύψους 7,5 έως 10 εκ και μήκους 20, 30 ή 40 εκ., οιουδήποτε χρώματος με αρμούς πλάτους 2 mm.

H τοποθέτησή τους θα γίνει με κόλλα πλακιδίων και η αρμολόγησή τους με αρμόστοκο χρώματος επιλογής της Υπηρεσίας.

Στην τιμή μονάδας περιλαμβάνεται η προμήθεια, η μεταφορά και προσκόμιση στον τόπο των έργων όλων των υλικών που απαιτούνται (πλακιδίων, ειδικών τεμαχίων, σταυρών, ειδικής κόλλας που επιβάλλει ο κατασκευαστής των πλακιδίων, υλικού γεμίσματος αρμών, ειδικού στόκου κλπ.), η πλήρης εργασία κατασκευής των περιθωρίων καθώς και κάθε δαπάνη σχετική με την έντεχνη κατασκευή της εργασίας.

Τιμή ανά μέτρο μήκους (m).

|  |  |  |  |
| --- | --- | --- | --- |
| ΕΥΡΩ | : |  |  |

## ΕΠΙΣΤΡΩΣΗ ΔΑΠΕΔΟΥ ΜΕ ΤΣΙΜΕΝΤΟΚΟΝΙΑ

Επίστρωση δαπέδου με τσιμεντοκονία, πάχους 3 έως 5 cm, για εξομάλυνση και δημιουργία υποστρώματος προς επίστρωση.

Στην τιμή μονάδας περιλαμβάνονται οι δαπάνες προμήθειας και προσκομίσεως των απαιτούμενων υλικών, καθαρισμού των προς επίχριση επιφανειών, παρασκευής του κονιάματος, κατασκευής της τσιμεντοκονίας διαστρώσεως καθώς και κάθε άλλη δαπάνη σχετική με την έντεχνη εκτέλεση της εργασίας.

Τιμή ανά τετραγωνικό μέτρο (m2) τελικής επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

## ΑΥΤΟΕΠΙΠΕΔΟΥΜΕΝΟ ΔΑΠΕΔΟ

Παρασκευή και διάστρωση αυτοεπιπεδούμενου τσιμεντοκονιάματος εξομάλυνσης δαπέδου, υπερταχείας ξήρανσης, με πολύ χαμηλή εκπομπή πτητικών οργανικών ουσιών (VOC) (EMICODE: EC1 R), για στρώσεις πάχους από 1 mm έως και 10 mm, για επιπέδωση και εξάλειψη ανισοσταθμιών υφιστάμενων ή νέων υποστρωμάτων εσωτερικών χώρων ως προετοιμασία επίστρωσης δαπέδου όπου απαιτείται ανθεκτικότητα σε φορτία και έντονη κυκλοφορία, ενδεικτικού τύπου ΜΑΡΕΙ ULTRAPLAN ECO 20 ή άλλου ισοδύναμου, σύμφωνα με τις οδηγίες εφαρμογής του κατασκευαστή - προμηθευτή του υλικού.

Τιμή ανά τετραγωνικό μέτρο (m2) τελικής διαστρωμένης επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

## ΕΦΑΡΜΟΓΗ ΕΠΙΔΑΠΕΔΙΑΣ ΟΞΥΜΑΧΗΣ ΕΠΟΞΕΙΔΙΚΗΣ ΒΑΦΗΣ

Για ένα τετραγωνικό μέτρο (1Μ2) πλήρους εφαρμογής σε δάπεδο, ειδικού ασταριού ενδεικτικού τύπου SINMAST S2WB της SINTECNO και στη συνέχεια οξύμαχης εποξειδικής βαφής υψηλής χημικής αντίστασης χρώματος RAL επιλογής της υπηρεσίας, ενδεικτικού τύπου SINMAST RM410 της SINTECNO.

Στην τιμή περιλαμβάνονται το τρίψιμο και ο καθαρισμός της αρχικής επιφάνειας, υλικά και μικροϋλικά και εργασία πλήρους επιστρωμένης επιφάνειας. Η εφαρμογή των ως άνω υλικών θα γίνει σύμφωνα με τις προδιαγραφές του κατασκευαστή του υλικού.

Τιμή ανά τετραγωνικό μέτρο (m2) τελικής επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

# ΜΑΡΜΑΡΙΚΑ

## ΠΕΡΙΘΩΡΙΟ (ΣΟΒΑΤΕΠΙ) ΜΑΡΜΑΡΟΥ

Περιθώριο (σοβατεπί) μαρμάρου, από μάρμαρο σκληρό έως εξαιρετικά σκληρό, πλάτους έως 10 cm και πάχους 2 cm, σύμφωνα με την μελέτη και την ΕΤΕΠ 03-07-03-00 "Επιστρώσεις με φυσικούς λίθους".

Περιλαμβάνεται η προμήθεια και μεταφορά επί τόπου του έργου των πλακών σχιστού μαρμάρου (ενδεικτικού τύπου Βεροίας ή Καβάλας, λευκό, εξαιρετικής ποιότητας), τα υλικά λειότριψης, και καθαρισμού, τα τσιμεντοκονιάματα ή γενικά κονιάματα στρώσεως και η εργασία κοπής των πλακών, λειότριψης, στρώσης, αρμολογήματος και καθαρισμού.

Τιμή ανά μέτρο μήκους (m).

|  |  |  |  |
| --- | --- | --- | --- |
| ΕΥΡΩ | : |  |  |

## ΚΑΘΑΡΙΣΜΟΣ ΜΑΡΜΑΡΙΝΩΝ ΕΠΙΣΤΡΩΣΕΩΝ

Πλήρης καθαρισμός, στοκάρισμα, επεξεργασία – λείανση και γυάλισμα υφιστάμενων μαρμάρινων επιστρώσεων δαπέδων και πλατύσκαλων, επενδύσεων ορθομαρμάρωσης, βαθμίδων, περιθωρίων, σκαλομεριών, ποδιών παραθύρων, μπαλκονοποδιών, μαρμαροποδιών, στηθαίου κλιμακοστασίου κ.λπ., σύμφωνα με τις οδηγίες της Υπηρεσίας .

Στην τιμή μονάδας περιλαμβάνεται κάθε υλικό και μικροϋλικό καθώς και η εργασία που απαιτείται για τον καθαρισμό, το στοκάρισμα, την λειότριψη και την στίλβωση των μαρμάρων.

Τιμή ανά τετραγωνικό μέτρο (m2) τελικής επιφάνειας.

|  |  |  |  |
| --- | --- | --- | --- |
| ΕΥΡΩ | : |  |  |

# ΥΑΛΟΥΡΓΙΚΑ

## ΑΥΤΟΚΟΛΛΗΤΗ ΜΕΜΒΡΑΝΗ ΥΑΛΟΠΙΝΑΚΩΝ

Προμήθεια και τοποθέτηση αυτοκόλλητης μεμβράνης με εμφάνιση αμμοβολής, ενδεικτικού τύπου 3Μ, σε υαλοπίνακες εξωτερικών κουφωμάτων για την μείωση της ορατότητας.

Η μεμβράνη θα εφαρμοστεί στην εσωτερική πλευρά του υαλοπίνακα.

Στην τιμή μονάδας συμπεριλαμβάνονται η προμήθεια του υλικού, η προετοιμασία της επιφάνειας του υαλοπίνακα και η εφαρμογή του υλικού σύμφωνα με τις προδιαγραφές και τις οδηγίες του προμηθευτή του.

Τιμή ανά τετραγωνικό μέτρο (m2) επιφανείας υαλοπινάκων.

|  |  |  |  |
| --- | --- | --- | --- |
| ΕΥΡΩ | : |  |  |

# ΧΡΩΜΑΤΙΣΜΟΙ

## ΕΣΩΤΕΡΙΚΟΙ ΠΛΑΣΤΙΚΟΙ ΧΡΩΜΑΤΙΣΜΟΙ ΧΩΡΙΣ ΣΠΑΤΟΥΛΑΡΙΣΜΑ (ΕΠΑΝΑΧΡΩΜΑΤΙΣΜΟΙ)

Εσωτερικοί χρωματισμοί (επαναχρωματισμοί) τοίχων ή οροφών εσωτερικών χώρων, επί επιχρισμάτων ή γυψοτοίχων, με πλαστικό χρώμα χωρίς σπατουλάρισμα, μετά των πάσης φύσεως ακμών και τελειωμάτων, σε οποιοδήποτε ύψος.

Οι επιφάνειες βάφονται με δύο τουλάχιστον στρώσεις πλαστικού χρώματος, πιστοποιημένα οικολογικού (σήμα ECOLABEL), χαμηλής οσμής, κατηγορίας Α+ στην ποιότητα αέρα, ματ φινιρίσματος, υψηλής καλυπτικότητας, αντοχής Class 1 - EN 13300, κανονικής αραίωσης, σύμφωνα με τις προδιαγραφές του προμηθευτή του υλικού, απόχρωσης της επιλογής της Υπηρεσίας, ενδεικτικού τύπου SUPER NEOPAL ECO VIVECHROM ή ισοδύναμου.

Στην τιμή μονάδας περιλαμβάνεται η προμήθεια, μεταφορά, προσκόμιση των απαιτούμενων υλικών, η εργασία και η κατασκευή των χρωματισμών, οι δοκιμαστικές βαφές για την έγκριση των χρωμάτων από την Επιχείρηση, τα απαιτούμενα ικριώματα, εργαλεία, καθώς και κάθε δαπάνη σχετική και απαραίτητη με την έντεχνη κατασκευή των χρωματισμών.

Η επιμέτρηση θα γίνει σε τετραγωνικά μέτρα (m2) πραγματικά χρωματισθείσας επιφάνειας, αφαιρουμένων της πάσης φύσεως ανοιγμάτων, κουφωμάτων κ.λπ., σε οποιοδήποτε ύψος από το δάπεδο εργασίας.

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

## ΕΣΩΤΕΡΙΚΟΙ ΠΛΑΣΤΙΚΟΙ ΧΡΩΜΑΤΙΣΜΟΙ ΣΠΑΤΟΥΛΑΡΙΣΤΟΙ

Εσωτερικοί χρωματισμοί τοίχων ή οροφών εσωτερικών χώρων, επί επιχρισμάτων ή γυψοτοίχων, με πλαστικό χρώμα με σπατουλάρισμα, μετά των πάσης φύσεως ακμών και τελειωμάτων, σε οποιοδήποτε ύψος.

Οι επιφάνειες βάφονται με δύο τουλάχιστον στρώσεις πλαστικού χρώματος, πιστοποιημένα οικολογικού (σήμα ECOLABEL), χαμηλής οσμής, κατηγορίας Α+ στην ποιότητα αέρα, ματ φινιρίσματος, υψηλής καλυπτικότητας, αντοχής Class 1 - EN 13300, κανονικής αραίωσης, σύμφωνα με τις προδιαγραφές του προμηθευτή του υλικού, απόχρωσης της επιλογής της Υπηρεσίας, ενδεικτικού τύπου SUPER NEOPAL ECO VIVECHROM ή ισοδύναμου.

Η τελική επεξεργασία του υποστρώματος θα γίνει με λεπτό γυαλόχαρτο και πρέπει να είναι τέλεια. Ο χρόνος αναμονής μεταξύ δύο στρώσεων εφαρμογής θα είναι 24 ώρες.

Στην τιμή μονάδας περιλαμβάνεται η προμήθεια, μεταφορά, προσκόμιση των απαιτούμενων υλικών, η εργασία και η κατασκευή των χρωματισμών, οι δοκιμαστικές βαφές για την έγκριση των χρωμάτων από την Επιχείρηση, τα απαιτούμενα ικριώματα, εργαλεία, καθώς και κάθε δαπάνη σχετική και απαραίτητη με την έντεχνη κατασκευή των χρωματισμών. Εάν δεν καθορίζεται διαφορετικά στο Τιμολόγιο, η τιμή μονάδας ισχύει για πλαστικούς χρωματισμούς τοίχων ή οροφών, εσωτερικών ή εξωτερικών σε οποιοδήποτε ύψος.

Τιμή ανά τετραγωνικό μέτρο (m2) πραγματικά χρωματισθείσης επιφάνειας (αφαιρουμένων δηλαδή των πάσης φύσεως ανοιγμάτων, κουφωμάτων κ.λπ.) σε οποιοδήποτε ύψος από το δάπεδο εργασίας.

|  |  |  |  |
| --- | --- | --- | --- |
| ΕΥΡΩ | : |  |  |

## ΕΣΩΤΕΡΙΚΟΙ ΠΛΑΣΤΙΚΟΙ ΧΡΩΜΑΤΙΣΜΟΙ ΣΟΒΑΤΕΠΙΩΝ

Χρωματισμός με πλαστικό χρώμα ίδιων προδιαγραφών με αυτές που αναφέρονται στα άρθρα πλαστικών χρωματισμών, σε σοβατεπί (περιθώριο) εσωτερικών χώρων πλάτους 6-10 cm και πάχους 8-12 mm, από οποιοδήποτε υλικό.

Στην τιμή μονάδας περιλαμβάνεται η προμήθεια, μεταφορά, προσκόμιση των απαιτούμενων υλικών, η εργασία και η κατασκευή των χρωματισμών, οι δοκιμαστικές βαφές για την έγκριση των χρωμάτων από την Επιχείρηση, τα απαιτούμενα ικριώματα, εργαλεία, καθώς και κάθε δαπάνη σχετική και απαραίτητη με την έντεχνη κατασκευή των χρωματισμών.

Τιμή ανά τρέχων μέτρο (m) χρωματισμένου σοβατεπιού.

|  |  |  |  |
| --- | --- | --- | --- |
| ΕΥΡΩ | : |  |  |

## ΕΛΑΙΟΧΡΩΜΑΤΙΣΜΟΙ ΞΥΛΙΝΩΝ ΚΟΥΦΩΜΑΤΩΝ ΚΑΙ ΕΠΙΦΑΝΕΙΩΝ

Ελαιοχρωματισμός ξύλινων κουφωμάτων (εσωτερικών θυρών και παραθύρων, μη περιλαμβανομένων των εξωτερικών ρολών) και επιφανειών που χρήζουν να συντηρηθούν - χρωματισθούν (φρεσκάρισμα), γυαλιστερού ή ματ φινιρίσματος κατόπιν οδηγιών της Υπηρεσίας, ανεξαρτήτως ύψους.

Η επιμετρούμενη επιφάνεια χρωματισμών θα υπολογισθεί ως το γινόμενο της απλής επιφανείας του κουφώματος (βάσει των εξωτερικών διαστάσεων του τετραξύλου) επί των συμβατικών συντελεστών που προβλέπονται στις Τεχνικές Προδιαγραφές.

Στην τιμή μονάδας περιλαμβάνεται κάθε δαπάνη για υλικά, εργασία, ικριώματα κλπ., για την έντεχνη εκτέλεση της εργασίας, καθώς και οι εργασίες που αναλυτικά περιγράφονται παραπάνω και αφορούν στην προετοιμασία της επιφάνειας για τον τελικό χρωματισμό.

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

## ΕΛΑΙΟΧΡΩΜΑΤΙΣΜΟΙ ΜΕΤΑΛΛΙΚΩΝ ΚΟΥΦΩΜΑΤΩΝ ΚΑΙ ΕΠΙΦΑΝΕΙΩΝ

Ελαιοχρωματισμός μεταλλικών κουφωμάτων, γυαλιστερού ή ματ φινιρίσματος, κατόπιν οδηγιών της Υπηρεσίας, ανεξαρτήτως ύψους.

Για τα κουφώματα θα μετράται η επιφάνεια του κενού που καταλαμβάνουν στα τοιχώματα και θα πολλαπλασιάζεται για μεν τις θύρες γενικά επί 2.20, για τα υαλοστάσια επί 1.00, για τα μεταλλικά ρολά επί 2.00 και για τις λοιπές μεταλλικές κατασκευές η πραγματική ελαιοχρωματισμένη επιφάνεια.

Τιμή ανά τετραγωνικό μέτρο (m2).

|  |  |  |  |
| --- | --- | --- | --- |
| ΕΥΡΩ | : |  |  |

# ΛΟΙΠΕΣ ΕΡΓΑΣΙΕΣ

## ΔΙΑΘΕΣΗ ΚΑΔΟΥ ΑΠΟΜΑΚΡΥΝΣΗΣ ΑΧΡΗΣΤΩΝ ΥΛΙΚΩΝ

Διάθεση κάδου απομάκρυνσης άχρηστων υλικών (π.χ. για την προετοιμασία των χώρων εκτέλεσης εργασιών, αποκομιδή υπολειμμάτων εργασιών κ.λπ.) και απόρριψη αυτών σε χώρους προβλεπόμενους από την ισχύουσα Νομοθεσία.

Τιμή τεμαχίου ανά δρομολόγιο (τεμ).

|  |  |  |  |
| --- | --- | --- | --- |
| ΕΥΡΩ | : |  |  |

## ΜΕΤΑΦΟΡΕΣ ΠΡΟΪΟΝΤΩΝ ΚΑΘΑΙΡΕΣΕΩΝ ΜΕ ΑΥΤΟΚΙΝΗΤΟ ΜΕΣΩ ΟΔΩΝ ΚΑΛΗΣ ΒΑΤΟΤΗΤΑΣ

Για την μεταφορά με αυτοκίνητο μέσω οδών καλής βατότητας, προϊόντων καθαιρέσεων.

Τιμή ανά τόνο και χιλιόμετρο (1 ton\*km.)

|  |  |  |  |
| --- | --- | --- | --- |
| ΕΥΡΩ | : |  |  |

1. **ΑΔΕΙΟΔΟΤΗΣΕΙΣ**

Για την συλλογή των απαραίτητων δικαιολογητικών, την υποβολή των απαιτούμενων στοιχείων και την έκδοση Βεβαίωσης του Άρθρου 30 του Ν.4495/2017.

Στην τιμή δεν περιλαμβάνονται τα ανταποδοτικά τέλη (παράβολα) των ηλεκτρονικών διαδικασιών.

Συμπεριλαμβάνεται η λήψη όλων των επιμέρους εγκρίσεων από υπηρεσίες που τυχόν θα απαιτηθούν ανά περίπτωση.

Τιμή κατ’ αποκοπή (κ.α.)

|  |  |  |  |
| --- | --- | --- | --- |
| ΕΥΡΩ | : |  |  |

Ημερομηνία: ………/………/2024

Ο Προσφέρων

Ονοματεπώνυμο, Τίτλος Υπογράφοντος

Υπογραφή

Σφραγίδα